stanford-oval/wikipedia huggingface dataset:
סאנדמן (מארוול קומיקס)
ביוגרפיה בדיונית > מקור

ויליאם בייקר נולד לפלויד ולגברת בייקר, ומעט לאחר לידתו הוא ננטש על ידי אביו ונשאר לגדול לבד עם אמו הענייה והאלכוהוליסטית. בשל חוסר באוכל ובמצרכי יסוד, ויליאם הפך עוד בילדותו לגנב. מוצף ברגשות קשים ובסבל נפשי, ויליאם מצא נחמה מחייו בחוף הים, כאשר אהבתו הגדולה הייתה ליסוד החול ותחביבו היה לבנות ארמונות חול גדולים ובנויים לפרטי פרטים.
בבית הספר, ויליאם השתמש בכישרון האמנותי אותו צבר עם יסוד החול עבור פרויקטים אמנותיים בבית הספר. בדרך זו, הוא ניסה אינספור פעמים להרשים את אחת ממורותיו, גברת פלינט, בה היה מאוהב, והיא העניקה לו חיבה ניכרת מתוך רחמים. למרות ידיעת הפרשי הגיל בין השניים וחוסר ההיגיון לקיום מערכת יחסים כלשהי, אף כשהיא מאורסת ועומדת להינשא, ויליאם דבק באהבתו. לאחר שאהבתו למורה התגלתה לחבורת בריונים הוא סבל מהתעללות, ובשל חולשת גופו הוא לא הצליח להגן על עצמו ונפגע. לקראת הפעמים הבאות, ויליאם החל להתאמן באמנויות לחימה והפך לחדור מטרה בנקמה כנגד אלו אשר התעללו בו, ובמהרה הוא הפך לבריון בעצמו.
ויליאם החל להנהיג חבורת בריונים משלו, והפך לאימה מהלכת בבית הספר. הוא גם החל לשחק בנבחרת הפוטבול של בית ספרו והיה לשחקן בכיר בה, אך הוא סולק מהנבחרת ומבית הספר בעקבות בעיות הימורים ובריונות מתמדת. מדוכא, ויליאם נכנס לעולם התחתון, והפך לפעיל בכיר בארגוני פשיעה. לאחר שאחת מפעולותיו של ויליאם השתבשה, הוא מצא את עצמו במרדף עם כוחות משטרה גדולים, ולבסוף הוא הושלך לכלא. שם, ויליאם פגש באביו העצור, ועל מנת לא לחשוף את עצמו בפניו, הוא השתמש בזהות בדויה, "פלינט מרקו".
לאחר שהות קצרה עם אביו ומעין "התיידדות" איתו, ויליאם הועבר לתא אחר. כעבור זמן מה, הוא שמע כי אביו השתחרר, וברח מהכלא על מנת למצוא אותו. במהלך מסעו אחר אביו, ויליאם נס מהמשטרה כשמצא עצמו מגיע למתקן ניסוי בנשק גרעיני בג'ורג'יה. שם, הוא בא במגע עם חול שעבר קרינה רדיואקטיבית בידי כור גרעיני ניסיוני, וכתוצאה מכך גופו והחול הרדיואקטיבי התמזגו לאחד, והמבנה המולקולרי שלו השתנה, ואפשר לו שינוי צורה לחול, ובמצב זה לשנות את גודלו ולהתעופף. ויליאם התרשם מהכוחות שלו, והעניק לעצמו את השם "סאנדמן" (Sandman).
עם כוחותיו, סאנדמן שדד בנק, אך נאלץ להיאבק בספיידרמן שהגיע לעצור אותו. סאנדמן הצליח לגבור על ספיידרמן וכמעט להביסו, אך לאחר שזה האחרון השתמש בברז כיבוי אש, סאנדמן הפך למוצק והובס. הוא הושלך לכלא פעם נוספת, ופגש באביו בשנית. הפעם, סאנדמן חשף את עצמו, ויחד עם אביו הוא ברח מהכלא לקוני איילנד על מנת לפתוח בחיים חדשים. שם, החל לרדת בפתאומיות גשם ששיתק את יכולותיו של סאנדמן. אביו ברח בהשארת זלזול רב כלפי בנו, וסאנדמן החליט כי ייעוד כוחותיו וחייו הוא להפוך לנבל-על.
ביוגרפיה בדיונית > נפילתם של ארבעת המופלאים

כאשר הדבר נכלא באשמת רצח אדון הבובות, הוא נשלח לכלא "הרפסודה", בו היה גם סאנדמן בעקבות חורבן רייקרז איילנד. הדבר לא מצא את מקומו בכלא ונאלץ לסבול מהטרדות רבות שכללו בין היתר אלימות קבוצתית כנגדו, אך סאנדמן עמד לצידו והגן עליו, כאות תודה על שהדבר מטפל בקביעות בקימיה. כחלק מתוכניתו לברוח מהכלא, הדבר היה זקוק לסאנדמן בחלק החשוב ביותר בתוכניתו, ולאחר שצבר מספיק אמון בו, הוא הציע לו לסייע לו ולברוח יחד איתו. בעזרתם של הענקית הירוקה, איש הנמלה ומדוזה, השניים ברחו מהכלא בהצלחה. מאוחר יותר, בעת פלישת חייזרי הדמיון של פרנקלין ריצ'רדס, סאנדמן הופיע כחבר בהרכב החדש של ארבעת המפחידים בהנהגת גברת הדבר.
במהלך אירועי "הציר", כישוף היפוך של דוקטור דום ומכשפת השני גרם באופן זמני לגיבורי-על להפוך לנבלי-על ולהפך. סאנדמן החליט לנצל את המצב החדש לטובתו, ופעל כגיבור-על בדרכים שונות כשמנע שודים ואף בריחות מכלא, אך לאחר שסורב לקבל הכרה כגיבור-על, הוא חזר לדרכיו הישנות. מאוחר יותר, בתחילת אירועי "מלחמות סודיות", וזאת לקראת ההתנגשות בין יקומי ארץ-616 לארץ-1610, הקינגפין כינס מספר רב של נבלי-על לפגישה לקראת סופו של העולם, וביניהם גם סאנדמן. במהלך הכינוס, המעניש הופיע לפתע, והרג את כל הנוכחים. עם זאת, כולם חזרו לחיים בעקבות שחזור יקום ארץ-616 בידי ריד ריצ'רדס.
ראו גם

פני חימר - דמות בעלת כוחות דומים המופיעה בחוברות חברת DC קומיקס
סאנדמן - דמות בעלת שם זהה המופיעה בחוברות חברת DC קומיקס
הערות שוליים

↑  Top 100 Comic Book Villains of All Time: #72 - Sandman
1 2 3 4 5  Friendly Neighborhood Spider-Man Annual #1
1 2 3 4  Marvel Two-In-One #86
↑  Amazing Spider-Man #4
↑  Giant-Size Spider-Man Vol. 2 #1
↑  Spidey #2
↑  Fantastic Four Vol. 5 #9
↑  Fantastic Four Vol. 5 #10-11
↑  Fantastic Four Vol. 5 #12
↑  Fantastic Four Vol. 5 #13
↑  Fantastic Four #645
↑  Avengers & X-Men: AXIS #3
↑  AXIS: Revolutions #3
↑  Secret Wars #1
↑  Secret Wars #9
ניקור מותני

ניקור מותני. הצבע החום מקורו ביוד המשמש לחיטוי
ניקור מותני או ניקור חוט השדרה (באנגלית - Lumbar puncture ובקיצור LP) הוא הליך רפואי אבחנתי המתבצע לשם גילוי זיהומים, דלקות וגידולים הקשורים למוח ולמערכת העצבים, ובמיוחד לאיבחון או שלילת מחלות כדלקת קרום המוח בגוף הנבדק.
הניקור המותני הוצג לראשונה בשנת 1891 על ידי הפנימאי והכירורג הגרמני היינריך קווינקה.
הפעולה כרוכה בנטילת דגימה מהנוזל המוחי-שדרתי הנמצא סביב חוט השדרה. הנבדק מושכב על צידו, אזור הבדיקה עובר חיטוי, ומחט מוחדרת בעדינות  באזור שבין החוליות המותניות הרביעית והחמישית או באזור שבין החוליות המותניות השלישית והרביעית, לעיתים בהרדמה מקומית. דגימה מהנוזל המוחי-שדרתי נלקחת לבדיקת מעבדה לצורך ביצוע אנליזה ביוכימית, מיקרוביולוגית וציטולוגית.
במצב נורמלי הנוזל שקוף וצלול, ומכיל מעט חומרי מזון (נוטריינטים), חלבוני פלזמה ותאי דם לבנים בודדים.
חריגות בהרכבו של הנוזל המוחי-שדרתי עשויות להעיד על הפרעות נוירולוגיות שונות. כך למשל הופעת חיידקים או עלייה בשיעור תאי הדם הלבנים בנוזל, כתוצאה מדלקת זיהומית במוח או בחוט השדרה, משווים לנוזל מראה עכור. שינויים אחרים בנוזל, כגון שיעור החלבונים או הסוכרים, הופעת נוגדנים מסוימים או תאי דם אדומים, מעידים על הפרעות אחרות.
בניקור מותני ניתן לאבחן את דלקת קרום המוח, גידולים במערכת העצבים, טרשת נפוצה, תסמונת גייאן-בארה, עגבת, הידרוצפלוס, דימום מוחי תת-עכבישי ועוד. בפעוטות הלוקים בחום גבוה ובלתי מוסבר, מקובל לערוך את הניקור כדי לשלול את דלקת קרום המוח. הניקור נחשב לאמצעי האמין היחיד לשלילת המחלה, שילדים בגיל הרך נמצאים בסיכון גבוה יחסית ללקות בה, משום שקישיון עורף, תסמין אחר למחלה, אינו מובחן בגיל זה.
ניקור מותני עלול להיות מלווה בכאבי ראש וכאבי גב החולפים לאחר מספר ימים.
במקרים מסוימים  משמש ניקור מותני לצורכי כימותרפיה.
לקריאה נוספת

רוברט ברקוב (עורך ראשי), מרק, המדריך הרפואי השלם לבית ולמשפחה, כנרת זמורה ביתן דביר, 2002. עמ' 286, 374
ניקופול (אוקראינה)

ניקוֹפּוֹל (אוקראינית: Нікополь; רוסית: Ни́кополь; יוונית: Νικόπολις, פירוש שמה "עיר הניצחון") היא עיר בדרום אוקראינה במחוז דניפרופטרובסק. הממוקמת במחוז ניקופול, על הגדה הדרומית של נהר הדנייפר. ומרוחקת 100 קילומטרים דרומית מערבית לדניפרופטרובסק.
ערים תאומות

ארצות הברית טולידו, אוהיו, ארצות הברית
נסטיה קורוטקוב

אנסטסיה "נסטיה" קורוטקוב (נולדה ב-4 בדצמבר 1990) היא אלופת ישראל ושיאנית ישראל בשחייה, ייצגה את ישראל באליפות עולם (רומא 2009) וב-3 אליפויות אירופה (איינדהובן 2008, בודפשט 2010 וברלין 2014). במהלך הקריירה היא זכתה ב-26 תארים אישים באליפות ישראל (בריכה אולימפית), במשחה ל-50 מטר חזה (2005 - 2008), במשחה ל-100 מטר חזה (2005 - 2011, 2013 ו-2014), במשחה ל-200 מטר חזה (2005 - 2008, 2011 - 2013), במשחה ל-200 מטר מעורב אישי (2005 - 2008) ובמשחה ל-400 מטר מעורב אישי (2006 ו-2007). אלופת המכביה (2013) ושיאנית המכביה, בעלת 5 מדליות מהמכביה, מהן 4 מדליות זהב ומדליית כסף אחת.
ביוגרפיה

נסטיה גדלה בירושלים ולמדה בחוות הנוער הציוני. היא התאמנה בקבוצת השחייה של הפועל ירושלים בהדרכתו של דימה ריבינסקי ובהמשך התאמנה בקבוצת השחייה של הפועל דולפין נתניה בהדרכתו של עדי ולפמן.
ביוגרפיה > 2004

באליפות ישראל בשחייה שנערכה בווינגייט ביולי 2004 זכתה קורוטקוב במדליית כסף במשחה ל-200 מטר מעורב אישי בתוצאה של 2:26.70 דקות, אחרי סיגל סימסולו מבני הרצליה (2:25.10 דקות) ולפני דנית קמה ממכבי קריית אונו (2:28.45 דקות) ובמדליית ארד במשחה ל-100 מטר חזה בתוצאה של 1:16.17 דקות, אחרי מונה מירון מבני הרצליה (1:15.21 דקות) וחנה פולישצ'וק ממכבי תל אביב כפר המכביה (1:16.01 דקות). בנוסף, היא סיימה פעמיים במקום רביעי במשחה ל-200 מטר חזה בתוצאה של 2:44.25 דקות ובמשחה ל-400 מטר מעורב אישי בתוצאה של 5:14.88 דקות.
ביוגרפיה > 2005 > אלופת ישראל (בריכת 25 מטר)

באליפות ישראל (בריכת 25 מטר) שנערכה בקריית ביאליק, במרץ 2005 זכתה קורוטקוב ב-4 מדליות זהב, במשחה ל-100 מטר חזה בתוצאה של 1:12.23 דקות, לפני מונה מירון (1:13.18 דקות) וחנה פולישצ'וק (1:14.59 דקות), במשחה ל-200 מטר חזה בתוצאה של 2:31.34 דקות, לפני פולישצ'וק (2:37.72 דקות) ומירון (2:40.25 דקות), במשחה ל-200 מטר מעורב אישי בתוצאה של 2:19.27 דקות, לפני דקל שחף (2:23.61 דקות) ולי ראובני (2:24.68 דקות) ובמשחה ל-400 מטר מעורב אישי בתוצאה של 4:54.95 דקות, לפני דקל שחף (4:58.86 דקות) ותמר שושן (4:58.87 דקות). נוסף לכך, היא סיימה במקום חמישי במשחה ל-50 מטר חזה בתוצאה של 34.45 שניות. בנוסף השיגה את הקריטריון להשתתפות אליפות העולם בשחייה 2005.
ביוגרפיה > 2005 > שיא ישראלי ראשון

באליפות אירופה בשחייה לנוער שנערכה בבודפשט, הונגריה ביולי 2005 סיימה קורוטקוב במקום שביעי במשחה ל-200 מטר חזה בשיא ישראלי חדש של 2:35.57 דקות. כבר בשלב המוקדמות היא שיפרה את השיא בן ה-6 שנים של דנה עדן (2:36.24 דקות) כשקבעה תוצאה של 2:36.02 דקות ועלתה לגמר מהמקום החמישי. בנוסף, היא סיימה במקום עשירי במשחה ל-200 מטר מעורב אישי בתוצאה של 2:22.20 דקות, במקום 13 במשחה ל-100 מטר חזה בתוצאה של 1:13.20 דקות ובמקום 20 במשחה ל-50 מטר חזה בתוצאה של 34.43 שניות.
ביוגרפיה > 2005 > אלופת ישראל

שלושה שבועות לאחר מכן, באליפות ישראל בשחייה שנערכה בווינגייט באוגוסט אותה שנה זכתה קורוטקוב ב-4 מדליות, 3 זהב ו-1 כסף. שתי מדליות זהב במשחה ל-100 מטר חזה בשיא ישראלי חדש של 1:12.24 דקות, שיפור לשיא בן ה-7 שנים של לימור מרמלשטיין (1:13.08 דקות), לפני ניצן קוק ממכבי וייסגל רחובות (1:14.90 דקות) ופולישצ'וק (1:16.08 דקות), במשחה ל-200 מטר חזה בתוצאה של 2:37.07 דקות, לפני פולישצ'וק (2:43.39 דקות) וענבל לבבי מהפועל עמק חפר (2:43.59 דקות) ובמשחה ל-200 מטר מעורב אישי בתוצאה של 2:22.33 דקות, לפני לבבי (2:24.72 דקות) וקמה (2:26.68 דקות). מדליית כסף במשחה ל-50 מטר חזה בתוצאה של 34.42 שניות, אחרי דעאא מסרווה (33.72 שניות) ולפני מירון (34.47 שניות).
ביוגרפיה > 2006

באליפות אירופה בשחייה לנוער שנערכה בפלמה דה מיורקה, ספרד ביולי 2006 סיימה קורוטקוב במקום שמיני במשחה ל-100 מטר חזה בתוצאה של 1:12.57 דקות, בשלב חצי הגמר היא קבעה תוצאה של 1:12.38 דקות ועלתה מהמקום השישי. במקום 13 במשחה ל-200 מטר חזה בתוצאה של 2:37.82 דקות ובמקום 22 במשחה ל-50 מטר חזה בתוצאה של 34.72 שניות.
חודש לאחר מכן, באליפות ישראל בשחייה שנערכה בווינגייט באוגוסט אותה שנה זכתה קורוטקוב ב-4 מדליות זהב במשחה ל-100 מטר חזה בתוצאה של 1:12.63 דקות, לפני ניצן קוק (1:15.06 דקות) וחן פאוקר ממכבי קריית ביאליק (1:16.17 דקות), במשחה ל-200 מטר חזה בשיא ישראלי חדש של 2:34.47 דקות, לפני אולגה בודיאנסקי מהפועל בת ים (2:40.46 דקות) ושרידה מסלו מכבי וייסגל רחובות (2:43.43 דקות), במשחה ל-200 מטר מעורב אישי בתוצאה של 2:19.53 דקות, קמה (2:24.39 דקות) וענת זימין מהפועל בת ים (2:24.65 דקות) ובמשחה ל-400 מטר מעורב אישי בתוצאה של 5:02.94 דקות, לפני עמית בכר (5:07.27 דקות) ועמית לוטטי (5:09.89 דקות).
באליפות אירופה בשחייה (בריכה של 25 מטר) שנערכה בהלסינקי, פינלנד בדצמבר אותה שנה סיימה קורוטקוב במקום 19 במשחה ל-200 מטר מעורב אישי בשיא אישי חדש של 2:17.80 דקות, במקום 20 במשחה ל-200 מטר חזה בתוצאה של 2:32.00 דקות ובמקום 32 במשחה ל-100 מטר חזה בתוצאה של 1:11.76 דקות.
ביוגרפיה > 2007

באליפות ישראל בשחייה שנערכה בווינגייט באוגוסט 2007 זכתה קורוטקוב ב-4 מדליות זהב במשחה ל-50 מטר חזה בתוצאה של 33.60 שניות, במשחה ל-100 מטר חזה בשיא ישראלי חדש של 1:11.58 דקות, לפני יוליה בנך (1:12.79 דקות) וניצן קוק (1:14.98 דקות) ובמשחה ל-200 מטר חזה בשיא ישראלי חדש נוסף של 2:33.81 דקות, לפני בנך (2:39.16 דקות) וניצן קוק (2:41.18 דקות) ובמשחה ל-200 מטר מעורב אישי בתוצאה של 2:21.15 דקות, לפני מיקה שלזינגר מבני הרצליה (2:26.14 דקות) ורוני שטיין ממכבי קריית ביאליק (2:26.9 דקות).
ביוגרפיה > 2008

באליפות אירופה שנערכה באיינדהובן, הולנד במרץ 2008 סיימה קורוטקוב במקום 20 במשחה ל-200 מטר חזה בתוצאה של 2:35.23 דקות, במקום 24 במשחה ל-100 מטר חזה בשיא אישי חדש של 1:11.35 דקות, במקום 28 במשחה ל-200 מטר מעורב אישי מטר בתוצאה של 2:24.01 דקות ובמקום 35 במשחה ל-50 מטר חזה בתוצאה של 34.51 שניות. בנוסף, היא סיימה במקום 11 במשחה שליחות 4x100 מטר מעורב ביחד עם אניה גוסטומלסקי, עמית עברי ויוליה בנך בשיא ישראלי חדש של 4:14.40 דקות. הזמן שקבעה בזינוק שליחים בחתירה היה 59.65 שניות.
באליפות ישראל בשחייה שנערכה בווינגייט ביולי אותה שנה זכתה ב-4 מדליות מהן 3 זהב. במשחה ל-100 מטר חזה בתוצאה של 1:12.47 דקות, לפני מאיה פליישר מירושלים רבתי (1:15.12 דקות) ופאוקר (1:15.68 דקות) במשחה ל-200 מטר חזה בתוצאה של 2:34.31 דקות, לפני שטיין (2:40.45 דקות) ולוטטי (2:41.23 דקות) ובמשחה ל-200 מטר מעורב אישי בתוצאה של 2:22.33 דקות, לפני דקל שחף ממכבי פארק מים רעות (2:22.60 דקות) ושלזינגר (2:23.71 דקות). מדליית ארד במשחה ל-50 מטר חזה בתוצאה של 34.59 שניות, אחרי בנך (32.41 שניות) ומסרווה (34.14 שניות).
ביוגרפיה > 2009

בתחרויות השחייה של המכביה ה-18 שנערכו בווינגייט ביולי 2009 זכתה קורוטקוב במדליית כסף במשחה ל-100 מטר חזה בתוצאה של 1:10.67 דקות, אחרי בנך שקבעה שיא מכביה חדש של 1:09.87 דקות, ולפני רבקה לוינסון מארצות הברית (1:14.71 דקות).
שבועיים לאחר מכן, באליפות העולם בשחייה שנערכה ברומא, איטליה אותה שנה סיימה קורוטקוב במקום 31 במשחה ל-200 מטר חזה בשיא ישראלי חדש של 2:30.17 דקות, שיפור לשיאה הישראלי שעמד על 2:34.71 דקות, במקום 39 במשחה ל-100 מטר חזה בשיא אישי חדש של 1:10.46 דקות ובמקום 40 במשחה ל-200 מטר מעורב אישי בשיא אישי חדש של 2:17.79 דקות, התוצאה השנייה בטיבה של שחיינית ישראלית אחרי השיא הישראלי של ורד בורוכובסקי.
שבוע לאחר מכן, באליפות ישראל שנערכה בווינגייט זכתה קורוטקוב במדליית זהב במשחה ל-100 מטר חזה בשיא ישראלי בינלאומי חדש של 1:08.97 דקות, 4 מאיות שנייה איטי מהשיא הישראלי של בנך שקבעה תוצאה של 1:09.71 דקות.
באליפות אירופה בשחייה (בריכה של 25 מטר) שנערכה באיסטנבול, טורקיה בדצמבר אותה שנה שיפרה קורוטקוב את שיאיה האישיים בכל המשחים בהם שחתה וסיימה במקום 24 במשחה ל-200 מטר מעורב אישי בתוצאה של 2:15.44 דקות, במקום 25 במשחה ל-200 מטר חזה בתוצאה של 2:26.67 דקות, במקום 38 במשחה ל-100 מטר חזה בתוצאה של 1:08.60 דקות ובמקום 47 במשחה ל-50 מטר חזה בתוצאה של 32.18 שניות.
ביוגרפיה > 2010

באליפות ישראל בשחייה שנערכה בווינגייט ביולי 2010 זכתה קורוטקוב ב-3 מדליות, 2 זהב ו-1 כסף. מדליות זהב במשחה ל-50 מטר חזה בתוצאה של 33.79 שניות, לפני יוליה בנך (34.40 שניות) ועמית פלקוביץ' (34.56 שניות) ובמשחה ל-100 מטר חזה בתוצאה של 1:11.93 דקות, לפני בנך 1:12.09 דקות ופאוקר (1:15.91 דקות). מדליית כסף במשחה ל-200 מטר חזה בתוצאה של 2:44.06 דקות, אחרי בנך (2:36.62 דקות) ולפני פלקוביץ' (2:46.56 דקות).
באליפות אירופה שנערכה בבודפשט באוגוסט אותה שנה סיימה קורוטקוב במקום 31 במשחה ל-50 מטר חזה בתוצאה של 34.10 שניות, במקום 33 במשחה ל-100 מטר חזה בתוצאה של 1:12.14 דקות ובמקום 22 במשחה ל-200 מטר חזה בתוצאה של 2:35.74 דקות.
ביוגרפיה > 2013

בתחרויות השחייה של המכביה ה-19 שנערכו בווינגייט זכתה קורוטקוב ב-4 מדליות זהב, במשחה ל-100 מטר חזה בתוצאה של 1:10.52 דקות, במשחה ל-200 מטר חזה בשיא מכביה חדש של 2:31.93 דקות, במשחה ל-200 מטר מעורב אישי בשיא מכביה חדש של 2:19.97 דקות ובמשחה שליחות 4x100 מטר מעורב.
באליפות אירופה בשחייה (בריכת 25 מטר) שנערכה בהרנינג שבדנמרק בדצמבר אותה שנה סיימה קורוטקוב במקום 30 במשחה ל-200 מטר מעורב אישי בשיא אישי חדש של 2:16.08 דקות.
ביוגרפיה > 2014

באליפות אירופה שנערכה בברלין גרמניה באוגוסט 2014 סיימה קורוטקוב במקום 22 במשחה ל-200 מטר חזה בתוצאה של 2:32.05 דקות, במקום 34 במשחה ל-100 מטר חזה בתוצאה של 1:11.00 דקות ובמקום 44 במשחה ל-50 מטר חזה בתוצאה של 33.73 שניות.
חיים אישיים

קורוטקוב נישאה בדצמבר 2016 לשחיין העבר עו"ד בועז טלסקי. היא אימנה בקבוצת הפועל דולפין נתניה ומאז 2019 היא מאמנת ראשית בקבוצת מכבי תל אביב.
הערות שוליים

↑  יאיר בן עמי, שחייה: תשעה קבעו קריטריונים לאליפות העולם, באתר הארץ, 5 במרץ 2005
↑  יאיר בן עמי, שחייה: שיאים בשליחים ולקורוטקוב בחזה, באתר הארץ, 4 באוגוסט 2005
↑  רמי היפש, שחייה: שלושה שיאים חדשים. קורוטקוב חתומה על שניים, באתר הארץ, 11 באוגוסט 2006
↑  Swimrankings - Swimming Rankings and Results - Worldwide, International Swim Sport, www.swimrankings.net
↑  אורי שטיפט, ערב של שיאים באליפות, באתר ONE, ‏10 באוגוסט 2006
↑  אורי שטיפט, שני שיאים ישראלים בסיום אליפות ישראל, באתר ONE, ‏12 באוגוסט 2006
↑  Swimrankings - Swimming Rankings and Results - Worldwide, International Swim Sport, www.swimrankings.net
↑  Swimrankings - Swimming Rankings and Results - Worldwide, International Swim Sport, www.swimrankings.net
↑  Swimrankings - Swimming Rankings and Results - Worldwide, International Swim Sport, www.swimrankings.net
סטניסלב הוגא

| --- | --- |
 לידה:  1721
 פטירה:  21 בינואר 1860  (בגיל 139 בערך) לונדון, הממלכה המאוחדת של בריטניה הגדולה ואירלנד 
 מדינה:  פולין 
 
סטניסלב הוגא (בפולנית: Stanisław Hoga;‏ 1791 – 1860) היה יהודי מומר, מתרגם לעברית.
ביוגרפיה

סטניסלב הוגא נולד בשנת 1791 בשם יחזקאל, בן למשפחה חסידית באזור לובלין שבפולין. אביו היה המגיד אריה לייב מקוזמיר, ממקורבי החוזה מלובלין. לאחר שרכש השכלה תורנית, הסתייע באדם קז'ימייז' צ'רטוריסקי (אנ') כדי ללמוד בפולאווי. בשנים 1807–1809 שימש מתורגמן לכוחותיו של נפוליאון. הוגא עבר להתגורר בוורשה, אז חלק מהאימפריה הרוסית, ומשנת 1816 שימש עוזר לצנזור היהודי אדם חלמלבסקי, ובשנת 1818 הצטרף לוועד הצנזורה לספרים עבריים. לאחר מכן עבד בשביל לואיג'י קיאריני (Luigi Chiarini) מאוניברסיטת ורשה, ובהמשך הפך לסגנו. בעקבות לחץ שהופעל עליו התנצר לאחר שנת 1822, ושינה את שמו הפרטי לסטניסלב. הוא פרש ממשרת הצנזור, והתמסר לתרגום מעברית לפולנית.
במסגרת חקירה ממשלתית שנפתחה נגד חסידים בפלוצק בשנת 1823 הצליח הוגא למתן את מסקנות החקירה. ב-3 באוגוסט 1824 הגן על חסידים בוויכוח פומבי. בוורשה פגש את אלכסנדר מקקול (אנ') מהחברה הלונדונית להפצת הנצרות בקרב היהודים, ובעידודו היגר ללונדון והשתתף בשנת 1838 בתרגום של הברית החדשה לעברית. בעקבות גישתו הביקורתית לפעילות החברה הלונדונית להפצת הנצרות נפרדו דרכיהם ב-1849.
הוגא נפטר בשנת 1860, בהיותו בן 69, ונקבר בבית הקברות הייגייט בלונדון.
יצירתו

בשנת 1830 יצא לאור בפולנית ספרו "Tu chazy czyli Rozmowa o Żydach".
בשנת 1834 יצא לאור ספרו המיסיונרי "שירי ציון" - תרגום לעברית של שירים באנגלית ובגרמנית.
בשנת 1840 יצא לאור בעברית ספרו "שפת בריטאניא" - דקדוק אנגלי לדוברי עברית
בשנת 1840 יצא לאור בעברית ספרו The Controversy of Zion
בשנת 1844 יצא לאור הספר "ספר הליכות אורח במסעו מן העולם הזה אל העולם הבא", תרגומו לעברית של הספר "The Pilgrim's Progress" מאת ג'ון באניין. על ספר זה העירה זיוה שמיר: "מפעלו הנחשוני, המעיד על שליטה יוצאת דופן בעברית מודרנית, שאינה כבולה ל'ספר' ול'פסוק', שניכרת באופן מיוחד במאמר העיוני שצירף בפתח הרומן שבתרגומו, צלל לתהום הנשייה".
בשנת 1844 יצא לאור הספר המיסיונרי "נתיבות עולם", תרגומו לעברית לספרו של אלכסנדר מקקול "Old Paths".
הערות שוליים

1 2  Glenn Dynner (8 בינואר 2009). Men of Silk: The Hasidic Conquest of Polish Jewish Society. Oxford University Press. p. 216. ISBN 978-0-19-538265-5. {{cite book}}:  (עזרה)
↑  Glenn Dynner (8 בינואר 2009). Men of Silk: The Hasidic Conquest of Polish Jewish Society. Oxford University Press. p. 110. ISBN 978-0-19-538265-5. {{cite book}}:  (עזרה)
↑  זיוה שמיר, בדרך לבית אבא : מציאות והמצאה בסיפוריו המוזרים של ש"י עגנון, הוצאת ספרא, 2013, פרק תשיעי: אגדת האיש הפלאי, עמ' 212
| --- | --- |
בקרת זהויות :  NLI: 987007311686605171  PLWABN: 9810542648705606  GND: 121825116  ISNI: 0000 0000 6681 6353  LCCN: n85226809  SUDOC: 12377022X  VIAF: 164248481   WorldCat (עם VIAF): 164248481
סבסטיאן זיידל

סבסטיאן זיידל (בגרמנית: Sebastian Seidl; נולד ב-12 ביולי 1990) הוא ג'ודוקא גרמני. זיידל מתחרה בקטגוריית המשקל עד 66 ק"ג ומחזיק במדליית ארד מאליפות אירופה (באקו 2015).
קריירה

בינואר 2012, זכה זיידל לראשונה באליפות גרמניה. בספטמבר אותה השנה הוא זכה במדליית ארד בטורניר 'World Cup Rome'. באוקטובר 2014 הוא זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי אסטנה.
באליפות אירופה 2015 שנערכה בבאקו במסגרת המשחקים האירופיים, זכה זיידל במדליית הארד בקטגוריית המשקל עד 66 ק"ג. בסיבוב הראשון הוא ניצח באיפון את בנצה זמבורי ההונגרי, בשמינית הגמר הוא ניצח שוב באיפון את יספר לפיבר הבלגי וברבע הגמר הפסיד למיכאל פולייב הרוסי ונשר לקרבות בית הניחומים. לאחר ניצחון על דזמיטרי שרשאן הבלארוסי, זיידל עלה לקרב על מדליית הארד בו ניצח את סרג'יו אולייניק הפורטוגלי.
זיידל השתתף באולימפיאדת ריו 2016 והודח בסיבוב השני לאחר הפסיד לפאביו באזילה שזכה בזהב. בפברואר 2018 הוא זכה במדליית ארד בגראנד סלאם פריז היוקרתי לאחר שניצח בקרב על המדליה את קיליאן לה בלוק הצרפתי המקומי.
באולימפיאדת טוקיו 2020, זכה זיידל במדליית ארד יחד עם נבחרת גרמניה בתחרות הקבוצתית. בתחרות האישית בקטגוריית המשקל של עד 66 ק"ג, הוא הודח בסיבוב הראשון לאחר הפסד ליאקוב שאמילוב הרוסי.
פרסים

מקור:
אליפות אירופה:
תחרויות מהסבב העולמי (מאסטרס, גראנד סלאם, גראנד פרי):
הערות שוליים

↑  פרופיל וסטטיסטיקות אודות הג'ודוקא באתר sports-reference.com
1 2  מידע על הג'ודוקא באתר JudoInside.
סטניסלב ברצקי

| --- | --- |

 לידה:  8 במרץ 1972 (בן 52) לומונוסוב, ברה"מ 
 מוקד פעילות:  ברית המועצות, רוסיה 
 תקופת הפעילות:  מ-1986 
 סוגה:  שנסון רוסי, רוק, מוזיקה אלקטרונית, מיצג, רצ'יטטיב, blatnaya pesnya, Russian hip hop, מוזיקה אקספרימנטלית, פרודיה 
 שפה מועדפת:  רוסית 
 כלי נגינה:  דוגם צלילים, כלי הקשה 
 פרופיל ב-IMDb
 
סטניסלב ולרייביץ' ברצקי (ברוסית: Станислав Валерьевич Барецкий; נולד ב־8 במרץ 1972) הוא מוזיקאי ואיש בידור רוסי. בשנים 2005–2008 חבר בלהקת לנינגרד (אנ'). הוציא שבעה אלבומי סולו ואלבום אחד משותף עם להקת EU (אנ').
ביוגרפיה

סטניסלב ברצקי נולד ב-8 במרץ 1972 בעיר לומונוסוב. סיים בית ספר מקצועי עם מקצוע נהג. בשנת 2005 הביע את כוונתו להיכנס לפקולטה למינהל עירוני.
בסוף שנות ה-80 - תחילת שנות ה-90, בזמנו הפנוי מלימודים בבית ספר מקצועי, עבד כקברן בבית קברות, שם סידר אותו דודו. מכיוון שלדברי ברצקי שילמו יפה, הוא פתח בכסף שנצבר בית קפה-בר.
עובד כאדמיניסטרטור בסוכנות לשירותי הלוויה. על פי דבריו הוא מבלה את רוב זמנו בבית קברות.
יצירה

ברצקי החל לכתוב שירה בגיל 14, רק ב-2002 החליט לכתוב שירים על פיהם. בתקופה שבין 2003 עד 2004 הקליט שני אלבומי סולו, חלק מהשירים נוגנו ברדיו "פטרוגרד - שאנסון רוסי".
בשנת 2004, הצמד האלקטרוני "EU", מעיר הולדתו לומונוסוב, התעניין בעבודתו. הם הזמינו אותו להקליט אלבום ולבצע קונצרטים במועדונים.
בנוסף לקונצרטים עם "צעצועי חג המולד" במוסקבה ובסנט פטרסבורג, סטס הצטרף להרכב הקונצרטים של להקת לנינגרד, כתב את המילים לשירים "נבסני טניס" ו"קרדיט" מאלבום "Hleb" (אנ').
הערות שוליים

↑  Стас Барецкий, 24SMI (ברוסית)
↑  БАРЕЦКИЙ Станислав Валерьевич - биография, новости, фото, дата рождения, пресс-досье. Персоналии ГлобалМСК.ру., globalmsk.ru
| --- | --- |
בקרת זהויות :  MusicBrainz: 56b37dbc-1ce3-4d2d-b52d-9c543b0dc5a8 
ערך זה הוא קצרמרבנושא רוסיה ובנושא אישים. אתם מוזמנים לתרום לוויקיפדיה ו.
סבסטיאן יונג

סבסטיאן יונג (בגרמנית: Sebastian Jung, נולד ב-22 ביוני 1990 בקוניגשטיין אים טאנוס שבגרמניה המערבית) הוא כדורגלן גרמני המשחק בקרלסרוהה בעמדת המגן הימני. ליונג הופעה אחת במדי נבחרת גרמניה.
קריירת מועדונים

יונג שיחק כנער באיינטרכט פרנקפורט, ובעונת 2008/09 עלה לקבוצה הבוגרת. בתחילה שיחק יונג בעיקר בקבוצת המילואים, ובמרץ 2009 ערך את הופעת הבכורה בקבוצה הבכירה של איינטרכט פרנקפורט, כשהחליף את פטריק אוקס בתיקו 0-0 מול ארמיניה בילפלד בבונדסליגה. החל מעונת 2009/10 החל יונג לתפוס מקום בקבוצה הבכירה, והבקיע את השער הראשון שלו בניצחון 2–3 של איינטרכט פרנקפורט בזיגנל אידונה פארק מול בורוסיה דורטמונד, כאשר השווה את התוצאה ל-2-2. בעונת 2010/11 יונג ערך 33 הופעות ליגה במדי פרנקפורט, אך קבוצתו נשרה אל הבונדסליגה השנייה בתום עונה זו. בעונת 2011/12 השיגו יונג ואיינטרכט פרנקפורט עלייה בחזרה לבונדסליגה כבר לאחר עונה אחת, כשגם בעונה זו יונג מיעט להחמיץ משחקים ואף הבקיע שני שערים. בעונת 2012/13 יונג ופרנקפורט סיימו באופן מפתיע במקום השישי בבונדסליגה, כשיונג מהווה חלק מחוליית הגנה שכללה את קרלוס סמבראנו, בסטיאן אוצ'יפקה, סטפנו סלוצי, אנדרסון במבה וסבסטיאן רודה. בזכות הישג זה, פרנקפורט ויונג השיגו כרטיס למפעל הליגה האירופית, ויונג האריך חוזהו בפרנקפורט עד ליוני 2015. בעונת 2013/14 יונג ופרנקפורט סיימו במקום ה-13 בבונדסליגה, ובליגה האירופית צלחו את שלב הבתים והודחו בשלב הנוק אאוט הראשון על ידי פורטו בשערי חוץ. בעונה זו המשיך יונג להיות חלק חשוב במערך ההגנה של פרנקפורט.
בתום עונת 2013/14 עזב יונג את איינטרכט פרנקפורט, בה שיחק 16 שנים רצופות, ועבר לוולפסבורג, תמורת דמי העברה של 2.5 מיליון אירו שהועברו לפרנקפורט. יונג חתם על חוזה עד יוני 2018, והובטח לו שכר של ארבעה מיליון אירו לעונה. בעונתו הראשונה בקבוצה, 2014/15, ערך יונג 18 הופעות ליגה, והיה שותף לאחת העונות הגדולות בתולדות וולפסבורג. בעונה זו יונג סיים עם וולפסבורג במקום השני בבונדסליגה, וזכה עם הקבוצה בגביע הגרמני, לאחר ניצחון 1–3 בגמר על בורוסיה דורטמונד, במשחק בו לא שותף. באותה עונה הגיע יונג עם וולפסבורג לרבע גמר הליגה האירופית, שם הודחה הקבוצה על ידי נאפולי. במשחק הסופר קאפ הגרמני באוגוסט 2015, בו ניצחה וולפסבורג בבעיטות הכרעה את באיירן מינכן, לא שותף יונג. בעונת 2015/16 ערך יונג 11 הופעות ליגה בלבד. וולפסבורג סיימה עונה זו במקום השמיני, והגיעה לרבע גמר ליגת האלופות, שם הודחה על ידי ריאל מדריד. בעונת 2016/17 וולפסבורג ויונג נקלעו למאבקי תחתית, בעונה בה יונג החמיץ כמעט את כולה עקב פציעה. בעונה זו ניצלה וולפסבורג מירידה רק לאחר שניצחה בצמד משחקי מבחן מול איינטרכט בראונשווייג. ב-24 ביוני 2019 חתם בהנובר 96 מהבונדסליגה השנייה.